projecte-aina/catalan_government_crawling huggingface dataset:
L'Institut Català de Finances (ICF) destina 100 MEUR a la nova línia de finançament i l'Agència de l'Habitatge de Catalunya (AHC) bonifica una part del tipus d'interès, que serà fix del 2%.
Els préstecs, en condicions preferents, permetran cobrir el 100% del cost de les inversions en rehabilitació, eficiència energètica i accessibilitat a un termini màxim de 15 anys.
L'Institut Català de Finances (ICF) i l'Agència de l'Habitatge de Catalunya (AHC) han obert una n ova línia de finançament per finançar les inversions en rehabilitació, eficiència energètica i accessibilitat que facin les comunitats de propietaris.
En aquest sentit, les comunitats de propietaris que necessitin fer obres tindran accés a un finançament en condicions preferents que els permetrà cobrir l'import total de la inversió.
Aquest acord entre l'ICF i l'AHC suposa un canvi important en l'accés al finançament de les inversions que realitzen les comunitats i omple un buit llargament reivindicat per tot el sector.
El finançament per part de les comunitats de propietaris, i no per part dels propietaris individualment, ha estat un entrebanc constant per a les comunitats que volien obtenir crèdit per pagar les obres de rehabilitació.
Fins ara, l'única manera que tenien de fer front a les inversions era estalviar durant anys i sol·licitar les subvencions existents que només permetien cobrir un 30-40% de la despesa, un cop ja realitzades les obres.
Això suposava que en molts casos, quan les comunitats havien estalviat prou per fer les obres necessàries, aquestes ja s'havien agreujat.
100 milions d'euros per rehabilitar fins a 10.000 habitatges a Catalunya
La nova línia de finançament està dotada amb 100 milions d'euros i els préstecs comptaran amb un tipus d'interès fix sobre el qual s'aplicarà una bonificació per part de l'AHC, quedant aquest en un 2%.
El termini d'amortització serà de màxim 15 anys.
A més, les operacions comptaran amb una assumpció de risc per part de l'AHC.
Es calcula que amb aquests préstecs es podran finançar la rehabilitació de fins a 10.000 habitatges per un import mínim de 30.000 euros per comunitat.
L'acord de col·laboració dóna suport a la iniciativa 'Economia per Millennials', un projecte liderat pel financer Jordi Mabras i el comunicador Sergi Mas per difondre informació econòmica i financera a les universitats.
Aquest nou conveni reforça el compromís de l'entitat per promoure l'educació financera entre els joves i se suma al que l'ICF manté amb l'IEF (programa EFEC) des de fa sis anys.
L'ICF ha signat un acord de col·laboració per donar suport al projecte 'Economia per Millennials', una iniciativa creada i liderada per Jordi Mabras, financer, divulgador i formador en temes financers; i Sergi Mas, periodista i presentador de programes de televisió i ràdio.
El projecte té com a objectiu principal oferir als joves d'entre 18 i 30 anys informació econòmica i financera bàsica per tal de facilitar-los una gestió òptima del seu pressupost i una correcta presa de decisions econòmica-financeres com, per exemple, la gestió de préstecs.
'Economia per millennials' difondrà aquest tipus de continguts en sessions presencials a diferents universitats catalanes durant aquest 2019.
De fet, ja s'han tancat acords de col·laboració amb la Universitat Autònoma de Barcelona (UAB), la Universitat Pompeu Fabra (UPF) i la Universitat Ramón Llull (Universitat de Blanquerna, Salle i IQS).
Per a aquest any, està previst que es realitzin entre 3 i 6 sessions presencials.
Aquest acord de col·laboració r eafirma el compromís de l'ICF amb la promoció de coneixements econòmics i financers entre els joves, així com la seva missió de generar valor afegit per a conjunt de la societat.
En aquest sentit, el nou conveni se suma al que l'ICF manté amb l'IEF des de fa 6 anys per participar en el programa d'Educació Financera a les Escoles de Catalunya (EFEC).
Té com a missió principal promoure el finançament de la comunitat empresarial a Catalunya per tal de contribuir al creixement, la innovació i la sostenibilitat de l'economia catalana.
L'ICF actua com a complement del sector privat, oferint una àmplia gamma de solucions de finançament centrades en préstecs, garanties i inversió en capital risc.
La compra de l'immoble garanteix la continuïtat de la sala, així com la modernització i renovació de les instal·lacions.
Aquesta operació de cofinançament s'emmarca en l'acord de col·laboració que l'ICF i Triodos van signar a finals de l'any passat per impulsar projectes socials, culturals i mediambientals que generin valor afegit i tinguin un impacte social positiu en la societat.
L'ICF i Triodos han finançat conjuntament la distribuïdora i productora de cinema A Contracorriente Films per adquirir l'immoble en què hi ha els cinemes Verdi de Barcelona.
L'operació, signada en el marc del conveni de col·laboració entre les dues entitats financeres, garanteix la continuïtat de la sala, així com la modernització i renovació de les instal·lacions.
La compra de l'immoble on hi ha els cinemes Verdi, fins ara gestionat en règim de lloguer per l'empresa, garanteix la continuïtat d'una de les sales més emblemàtiques de Barcelona especialitzada en cinema de qualitat i europeu en versió original.
Per al fundador i conseller delegat d'A Contracorriente Films, Adolfo Blanco, aquesta adquisició "dona estabilitat al projecte cinematogràfic i cultural dels cinemes Verdi, un referent de la cultura barcelonina, i ens permet planificar actuacions de millora a llarg termini".
"A més de continuar promovent la projecció de pel·lícules independents en versió original, la compra ens permet adequar les instal·lacions per adaptar-les millor a les necessitats dels clients ", afegeix Blanco.
Amb seu a Barcelona, A Contracorriente Films és líder en distribució de cinema independent i propietària de llargmetratges de gran èxit com "Intocables" o "Dios mío, ¿pero qué te hemos hecho?", entre d'altres.
La companyia duu a terme un procés d'integració vertical, des de la producció de llargmetratges com "La librería", d'Isabel Coixet, o "Litus", de Dani de la Orden, que s'estrenarà aviat, fins a la gestió i propietat de sales de cinema, amb cadenes com Conde Duque a Madrid o el Grup Verdi, integrat també per Espectarama, S.A,, dedicada a l'explotació dels cinemes Verdi de Barcelona i Madrid.
Aquesta operació s'emmarca dins l'acord de col·laboració que l'ICF i Triodos van signar a finals de 2018 amb l'objectiu d'impulsar el finançament de projectes empresarials d'inversió, creixement, innovació i/o internacionalització del sector social, mediambiental i cultural que generin un alt valor afegit i tinguin un impacte positiu en la societat.
Mitjançant aquest acord, les dues entitats cofinançaran projectes per un import d'entre 500.000 i fins a 20 milions d'euros i per un període de fins a 15 anys.
L'ICF actua com a complement del sector privat oferint una àmplia gamma de solucions de finançament centrades en préstecs, garanties i inversió en capital risc.
Durant el 2018, l'ICF ha posat en marxa noves línies de finançament d'acord amb els objectius de desenvolupament sostenible (ODS) de l'Agenda 2030 de les Nacions Unides.
L'Institut Català de Finances (ICF) ha finançat diversos projectes d'economia verda i circular en els darrers mesos per un import de 18,3M€.
Coincidint amb la celebració de la Setmana Europea de l'Energia Sostenible 2019, l'entitat ha recordat que té oberta la línia de préstecs " ICF EcoVerda", impulsada conjuntament amb el Departament de Territori i Sostenibilitat de la Generalitat de Catalunya, per realitzar inversions sostenibles i socialment responsables.
A més, a través de la seva activitat en capital risc, l'ICF participa en fons que recolzen projectes de transició energètica i economia circular com, per exemple, el de Suma Capital "SC Sustainability" que inverteix en empreses que facin un us més eficient de l'energia, generin energia renovable o aprofitin els residus, entre d'altres.
El conseller delegat de l'ICF, Josep-Ramón Sanromà, ha reiterat que "el compromís de l'ICF per fomentar inversions sostenibles i respectuoses amb el medi ambient, que generin un impacte positiu per l'economia i la societat, és quelcom intrínsec al nostre ADN com a banca pública ".
"Les nostres solucions de finançament responen als objectius de desenvolupament sostenible (ODS) establerts a l'Agenda 2030 de les Nacions Unides", ha afirmat Sanromà.
En concret, amb aquesta nova línia, l'ICF busca finançar projectes que promoguin l'ús de productes i materials que es mantinguin el major temps possible dins l'economia a través de la seva reutilització, reparació, remanufactura o reciclatge, reduint així la generació de residus i l'extracció de matèries primeres.
També projectes centrats en la servitització, és a dir, passar de vendre productes a proveir productes amb un servei complementari com a valor afegit.
Tot i que aquests préstecs es van posar en marxa a finals de 2018, l'entitat "sempre ha apostat per projectes sostenibles", ha destacat Sanromà.
D'entre els projectes finançats per l'ICF destaca el de l'empresa catalana Nupik (Sky Paper ), dedicada a la fabricació de productes de sobretaula.
Actualment, la companyia està començant a produir nous productes de plàstic d'origen vegetal biodegradables amb l'objectiu de fer més sostenibles els seus productes i també està potenciant els productes de cartró i fibra de cel·lulosa.
L'entitat també ha finançat, entre d'altres, projectes per instal·lar plaques fotovoltaiques per abastir tota la necessitat elèctrica de les companyies o la creació d'una empresa de reciclatge de teixits.
Vídeo sobre el cas empresarial d'èxit de l'empresa Nupik – Sky Paper: https://youtu.be/F3OzgGEJFHI
Els préstecs, de fins a 500.000 euros, serviran per finançar pimes catalanes en creixement que realitzin inversions i/o tinguin necessitats de circulant.
L'Institut Català de Finances (ICF) i la societat de garantia recíproca Avalis de Catalunya han posat en marxa una nova línia de finançament per impulsar projectes de pimes en creixement.
Els destinataris d'aquesta línia són empreses amb una facturació de fins a 10 milions d'euros que hagin crescut exponencialment en els darrers anys o prevegin créixer ja sigui de forma orgànica o inorgànica.
Per tant, s'adreça a les empreses amb creixements substancials en la seva facturació, o nombre d'empleats, o bé, que hagin adquirit o vulguin adquirir una companyia o els seus actius.
En aquest sentit, els préstecs "ICF – Avalis creixement" serviran per realitzar inversions, com és el cas de l'adquisició d'actius fixes productius nous o de segona mà, la pròpia adquisició d'empreses o la creació de companyies a l'estranger, o satisfer les necessitats de circulant -com ara despeses corrents, nòmines, pagaments a proveïdors o compra de mercaderies.
Per al conseller delegat de l'ICF, Josep-Ramón Sanromà, " aquests nous crèdits són una mostra més del compromís tant d'Avalis com de l'ICF per enfortir l'economia catalana i impulsar que les pimes guanyin dimensió i capacitat productiva, alhora que enforteixen la seva presència internacional".
Per la seva banda, el conseller delegat d'Avalis de Catalunya, Josep Lores, destaca que la garantia d'Avalis "facilitarà l'accés al finançament a llarg termini, que és el finançament que aquests projectes requereixen, però on les pimes tenen més dificultats per accedir-hi".
L'import dels préstecs serà de fins a 500.000€ i s'hauran de retornar en un termini de fins a cinc anys –en el cas del circulant-, amb una possibilitat de carència de fins a 1 any inclòs.
Pels préstecs d'inversió, el termini serà d'un màxim de 10 anys, amb possibilitat de carència de fins a 2 anys.
La missió d'Avalis de Catalunya S.G.R., entitat sense ànim de lucre, és facilitar l'accés al crèdit a pimes i autònoms amb activitat a Catalunya, a més d'afavorir les condiciones de finançament mitjançant la prestació d'avals davant d'entitats financeres i de l'ICF.
Tant mateix, facilita la licitació i execució de concursos públics.
Entre els socis protectors d'Avalis de Catalunya figuren la Generalitat de Catalunya, l'Institut Català de Finances, patronals empresarials com Foment de Treball i PIMEC, així com la pràctica totalitat de les entitats financeres que operen a Catalunya.
L'ICF aportarà el global de l'import del préstec (30 milions d'euros) i la Direcció General de Turisme del Departament d'Empresa i Coneixement destinarà 4 milions d'euros a la bonificació del cost financer.
Els préstecs serviran per finançar la millora i modernització d'establiments hotelers, apartaments turístics, càmpings i establiments de turisme rural.
Aquesta iniciativa s'emmarca en l'eix 3 del Pla Estratègic de Turisme de Catalunya 2018-2022 que destaca la necessitat de promoure les inversions i reinversions turístiques per una efectiva mobilització de capitals privats per desenvolupar nous productes i serveis turístics o millorar els existents.
L'ICF, conjuntament amb la Direcció General de Turisme (DGT) del departament d'Empresa i Coneixement, han posat en marxa u na nova línia de préstecs per finançar projectes de millora i modernització d'establiments hotelers.
L'objectiu d'aquesta línia de finançament és facilitar que hotels, establiments turístics, càmpings i establiments de turisme rural puguin realitzar obres i reformes que els permetin millorar qualitativament les instal·lacions.
Els establiments han de tenir la seva seu operativa a Catalunya i tenir una antiguitat de mínim 2 anys.
En concret, a través d'aquesta línia de préstecs, denominada "ICF Turisme", es podrà finançar la millora de l'accessibilitat i la qualitat dels serveis i/o estades que impliquin obres o reformes.
A més, la línia també contempla el finançament per dur a terme projectes d'eficiència energètica, així com projectes de recerca, desenvolupament i innovació que es desenvolupin i s'apliquin en els establiments turístics.
L'import dels préstecs oscil·larà entre els 60.000€ i 1 milió d'euros sent possible finançar el 100% del projecte.
Pel que fa al termini, els sol·licitants podran demanar el préstecs a un màxim de 10 anys amb possibilitat d'un període de carència de fins a 2 anys.
L'ICF destina 30 milions d'euros a aquesta línia de préstecs i la Direcció General de Turisme aporta un total de 3.942.346,65 euros a un fons que servirà per bonificar fins al 2% del tipus d'interès.
Els recursos per bonificar els interessos provenen de la recaptació de l'Impost sobre les estades es establiments turístics.
Aquesta iniciativa s'emmarca en l'eix 3 del Pla Estratègic de Turisme de Catalunya 2018-2022 que destaca la necessitat de promoure les inversions i reinversions turístiques i per una efectiva mobilització de capitals privats per desenvolupar nous productes i serveis turístics o millorar els existents.
Les sol·licituds s'han de presentar a través del portal web de l'ICF ( www.icf.cat ).
El turisme és un sector estratègic en l'economia catalana.
La seva competitivitat és clau per mantenir la seva posició de referència mundial.
D'entre les dades més importants, en destaquen, per exemple:
El catedràtic i professor en economia José Luis Peydró s'incorpora com a vocal independent i l'actual directora general d'Indústria, Matilde Villarroya, com a vocal dominical.
Amb aquests nomenaments, el màxim òrgan de govern de l'ICF passa a estar format pel conseller delegat, tres consellers dominicals i cinc independents.
El Govern de la Generalitat ha nomenat avui dos nous vocals de la Junta de Govern de l'ICF.
Com a vocal independent, s'incorpora José Luis Peydró, catedràtic i professor d'economia a la Universitat Pompeu Fabra (UPF) i altres centres i institucions de prestigi internacional; i com a vocal dominical, Matilde Villarroya, directora general d'Indústria del Departament d'Empresa i Coneixement de la Generalitat de Catalunya.
Els nomenaments s'han dut a terme previ informe favorable de la Comissió de Nomenaments i Retribucions de l'entitat financera pel que fa a la seva idoneïtat, coneixements i experiència, tal i com marca preceptivament la normativa europea i estatal per a les entitats de crèdit.
Amb aquestes dos nomenaments, el màxim òrgan de govern de l'ICF passar a estar format pel conseller delegat i president, tres consellers dominicals (en representació de la Generalitat de Catalunya) i cinc consellers independents de reconegut prestigi per la seva trajectòria professional.
Nascut a Barcelona el 1972, és llicenciat en economia per la Universitat de Barcelona (UB), màster en economia pel Centro de Estudios Monetarios y Financieros (CEMFI), associat al Banc d'Espanya, i en finances per l'escola de negocis i centre d'investigació INSEAD, així com doctor en Finances per INSEAD.
Actualment és catedràtic i professor d'economia de la Universitat Pompeu Fabra (UPF) a través de la Institució Catalana d'Investigació i Estudis Avançats (ICREA), de la que en forma part.
A més, és investigador associat del Centre for Economic Policy Research (CEPR) de Londres i catedràtic de finances de l'Imperial College de Londres.
Peydró és reconegut per la seva investigació en bancs i risc sistèmic, publicada a revistes internacionals de prestigi i presentada a les universitats més prestigioses del món.
També és membre de l 'European Systemic Risk Board a Frankfurt, així com assessor del Banc d'Espanya i del Banc Central Europeu des de l'any 2011.
Nascuda a Tortosa el 1968, és enginyera industrial per la Universitat Politècnica de Catalunya (UPC) i doctora en Economia i Empresa per la Universitat Rovira i Virgili (URV).
Actualment, és la directora general d'Indústria del Departament d'Empresa i Coneixement de la Generalitat de Catalunya.
Anteriorment, havia estat professora titular del Departament de Gestió d'Empreses de la URV, tasca que ha compaginat des de l'any 2003 amb diferents projectes de transferència de coneixement amb empreses i institucions públiques i privades.
Entre els anys 2007 i 2015 va ser regidora i tinent d'alcalde d'Economia, d'Hisenda i de Personal de l'ajuntament de Tortosa.
Barcelona, 31 de març de 2020.- Avalis de Catalunya avalarà el 100% dels préstecs que es facin a través de les entitats financeres i l'ICF per dotar de liquiditat els autònoms i pimes que hagin vist afectada la seva activitat arran del COVID-19.
Aquest finançament ha d'estar vinculat, també, al manteniment de llocs de treball.
Els autònoms i pimes podran sol·licitar préstecs d'entre 50.000 euros i 1 milió d'euros a través de les diferents entitats financeres adherides al conveni (Caixabank, Banc Sabadell, Banco Santander, Bankia, Bankinter, BBVA, Cajamar, Caixa Enginyers, Caixa d'Arquitectes) així com a través de l'ICF.
Pel que fa al termini, s'amplia el temps per retornar els préstecs.
Així, les empreses podran demanar els crèdits a un màxim de 5 anys, amb fins a un any de carència inclòs.
Per més informació sobre la línia de finançament "ICF-Avalis liquiditat COVID-19" i fer la sol·licitud del préstec feu clic en el següent enllaç: http://www.icf.cat/ca/productes-financers/prestecs/icf-avalis-liquiditat-covid-19/index.html
Des de l'ICF prenem aquestes mesures amb l'objectiu de protegir l'equip, així com els nostres clients, proveïdors i partners, i aconseguir frenar entre tots l'expansió del COVID-19.
D'aquesta manera, l'activitat diària es mantindrà mitjançant eines digitals i es farà tot el possible perquè la qualitat del servei no es vegi afectada.
Per aquest motiu, s'ha decidit també posposar totes aquelles activitats públiques i les reunions presencials (a excepció de les formalitzacions, que es duran a terme de manera excepcional a les notaries) mentre es mantingui la situació d'emergència actual.
Línia de préstecs a través d'entitats financeres amb aval d'ICF o Avalis de Catalunya
Estem treballant en poder oferir el més aviat possible una línia de préstecs de les entitats financeres amb avals de l'ICF o Avalis de Catalunya ( ICF-Avalis liquiditat ) que permitirà cobrir les necessitats de liquiditat de les pimes a conseqüència de la situació d'emergència actual.
Les empreses interessades poden dirigir-se a la seva entitat financera per començar a gestionar les condicions del préstec i seran aquestes les encarregades de posar-se en contacte amb l'ICF o Avalis per a la gestió de l'aval.
Per a qualsevol pregunta, no dubteu a contactar amb l'ICF, a través del contactes habituals o al servei d'Atenció al Client:
També podeu contactar directament amb els següents correus electrònics per tractar temes concrets relacionats amb:
Gràcies per la vostra comprensió.
Els préstecs, de fins a 500.000 euros, serviran per finançar pimes catalanes que promoguin projectes d'eficiència energètica i d'autoconsum d'energia fotovoltaica, renovables, reciclatge i tractament de residus, així com altres iniciatives respectuoses amb el medi ambient.
L'Institut Català de Finances (ICF) i la societat de garantia recíproca Avalis de Catalunya han posat en marxa una nova línia de finançament per impulsar projectes d'inversió respectuosos amb el medi ambient, com ara els vinculats a eficiència energètica, d'acord amb els Objectius de Desenvolupament Sostenible fixats a l'Agenda 2030 de les Nacions Unides.
Els destinataris d'aquesta línia, dotada amb 60 milions d'euros, són pimes amb seu social o operativa a Catalunya, preferentment de 10 a 250 treballadors, que promoguin inversions en projectes d'eficiència energètica i d'autoconsum d'energia fotovoltaica o renovable, de reciclatge o de tractament de residus, així com altres iniciatives respectuoses amb el medi ambient.
Per al conseller delegat de l'ICF, Josep-Ramón Sanromà, " aquesta nova línia de finançament reafirma el compromís tant d'Avalis com de l'ICF per contribuir al desenvolupament sostenible de l'economia catalana, facilitant el finançament a aquelles empreses que volen dur a terme projectes que garanteixin l'energia assequible, segura, sostenible i respectuosa amb el medi ambient". "
Per l'ICF, com a entitat financera pública, és prioritari impulsar la transició energètica de les empreses catalanes tot mantenint la seva sostenibilitat a llarg termini", ha afirmat Sanromà.
Per la seva banda, el conseller delegat d'Avalis de Catalunya, Josep Lores, destaca que la garantia d'Avalis "en els últims quatre anys, les dades sobre emissions no han fet més que corroborar els escenaris més pessimistes i cal que tots els actors estiguin implicats per tal que la societat pugui impulsar projectes que ens permetin assolir una transició energètica el més ràpidament possible".
L'import dels préstecs, denominats " ICF Avalis Verd ", oscil·laran entre els 25.000€ i 500.000€.
Pel que fa al termini, els sol·licitants podran demanar el crèdit a un màxim de 10 anys amb possibilitat d'una període de carència de fins a 2 anys.
Aquesta nova línia de finançament complementa l'oferta de solucions financeres destinades a projectes sostenibles, socials i mediambientals que l'ICF posa a disposició d'empreses i entitats.
En aquest sentit, l'ICF compta amb préstecs específics per finançar projectes d'economia verda i economia circular, així com altres destinades a augmentar el parc d'habitatge de lloguer social.
La missió d'Avalis de Catalunya S.G.R., entitat sense ànim de lucre, és facilitar l'accés al crèdit a pimes i autònoms amb activitat a Catalunya, a més d'afavorir les condiciones de finançament mitjançant la prestació d'avals davant d'entitats financeres i de l'ICF.
Tant mateix, facilita la licitació i execució de concursos públics.
Entre els socis protectors d'Avalis de Catalunya figuren la Generalitat de Catalunya, l'Institut Català de Finances, patronals empresarials com Foment de Treball i PIMEC, així com la pràctica totalitat de les entitats financeres que operen a Catalunya.